ΓΡΑΠΤΗ ΕΡΩΤΗΣΗ P-2521/01

υποβολή: Diemut Theato (PPE-DE) προς την Επιτροπή

(11 Σεπτεμβρίου 2001)

Θέμα: Λεπτομέρειες εκτέλεσης του δημοσιονομικού κανονισμού των Ευρωπαϊκών Κοινοτήτων

Σύμφωνα με το άρθρο 139 του δημοσιονομικού κανονισμού των Ευρωπαϊκών Κοινοτήτων η Επιτροπή θεσπίζει τις λεπτομέρειες εκτέλεσης του κανονισμού σε συνεννόηση με το Ευρωπαϊκό Κοινοβούλιο και το Συμβούλιο.

Την 21η Αυγούστου 2001, εξέδωσε η Επιτροπή τον κανονισμό (ΕΚ) αριθ. 1687/2001(1) σχετικά με την τροποποίηση των λεπτομερειών εκτέλεσης. Η πλειοψηφία των τροποποιήσεων που απαιτούσε το Κοινοβούλιο στην συνεδρίαση της 15ης Μαΐου 2001 δεν συμπεριλήφθηκαν στην αρχική πρόταση της Επιτροπής (SEK(2000) 1890).

1. Δύναται η Επιτροπή να διευκρινίσει:

α) Για ποιο λόγο δεν επιδίωξε τη συναίνεση Κοινοβουλίου, Συμβουλίου και Επιτροπής όσον αφορά στις τροποποιήσεις που προτίθετο ναιοθετήσει·

β) Για ποιο λόγο δεν συμβουλεύτηκε εκ νέου το Κοινοβούλιο όπως ορίζεται στο ψήφισμα της 15ης Μαΐου 2001·

2. Δύναται η Επιτροπή να διευκρινίσει επιπλέον:

α) Για ποιο λόγο δενιοθέτησε τις απαιτήσεις του Κοινοβουλίου όσον αφορά στη διασφάλιση και την ενίσχυση της ανεξαρτησίας του εσωτερικού ελεγκτή (ιδιαίτερα όσον αφορά στην ανάληψη νομικής δράσης σύμφωνα με τις διατάξεις σχετικά με τον δημοσιονομικό ελεγκτή)·

β) Για ποιο λόγο ανέτρεξε στην αρχική της πρόταση και δεν έλαβεπόψη της διατάξεις, σύμφωνα με τις οποίες ο εσωτερικός ελεγκτής παράλληλα με την αποτελεσματικότητα των διοικητικών συστημάτων και συστημάτων ελέγχου θα πρέπει να αξιολογεί και την ορθή διεξαγωγή των χρηματοοικονομικών λειτουργιών καθώς και τη χρηστή δημοσιονομική διαχείριση·

γ) Για ποιο λόγο δεν έδρασε σύμφωνα με τον κανόνα που διέπει το νέο άρθρο 24α του δημοσιονομικού κανονισμού(2) σύμφωνα με το οποίο βάσει του άρθρου 139 οι λεπτομέρειες εκτέλεσης για τον έλεγχο ορθής διεξαγωγής των διαδικασιών του δημοσιονομικού κανονισμού πρέπει να θεσπίζονται από τον εσωτερικό ελεγκτή·

(1) ΕΕ L 228 της 24.8.2001, σελ. 8.

(2) ΕΕ L 111 της 20.4.2001, σελ. 2.

Απάντηση της κας Schreyer εξ ονόματος της Επιτροπής

(5 Νοεμβρίου 2001)

Το Κοινοβούλιο ενέκρινε, με τη γνωμοδότησή του της 15ης Μαΐου 2001, δέκα τροπολογίες για την πρόταση κανονισμού της Επιτροπής για τροποποίηση του κανονισμού της Επιτροπής (Ευρατόμ, ΕΚΑΧ, ΕΚ) αριθ. 3418/93 της 9ης Δεκεμβρίου 1993 περί λεπτομερών κανόνων για την εφαρμογή ορισμένων διατάξεων του Δημοσιονομικού Κανονισμού της 21ης Δεκεμβρίου 1977(1). Αυτή η γνωμοδότηση συντάχθηκε μετά από συζητήσεις και επαφές, ιδίως με την κοινοβουλευτική επιτροπή ελέγχου του προϋπολογισμού, και με τον εισηγητή αυτής της επιτροπής. Είχαν λάβει επίσης χώρα ενδελεχείς συζητήσεις με το Συμβούλιο, το Ελεγκτικό Συνέδριο και την Οικονομική και Κοινωνική Επιτροπή· όλα αυτά τα θεσμικά όργανα εξέδωσαν γνωμοδοτήσεις.

Ο κανονισμός (ΕΚ) αριθ. 1687/2001 της Επιτροπής της 21ης Αυγούστου 2001 για τροποποίηση του κανονισμού της Επιτροπής (Ευρατόμ, ΕΚΑΧ, ΕΚ) αριθ. 3418/93 της 9ης Δεκεμβρίου 1993 περί λεπτομερών κανόνων για την εφαρμογή ορισμένων διατάξεων του Δημοσιονομικού Κανονισμού της 21ης Δεκεμβρίου 1977(2) εγκρίθηκε επί τη βάσει αυτών των γνωμοδοτήσεων.

1. Ο κανονισμός της 21ης Αυγούστου 2001 περιλαμβάνει την ουσία των περισσοτέρων από τις τροπολογίες του Ευρωπαϊκού Κοινοβουλίου, συμπεριλαμβανομένων αυτών που αναφέρονται στον εσωτερικό ελεγκτή, καθώς επίσης και έναν ορισμένο αριθμό τροπολογιών του Συμβουλίου, του Ελεγκτικού Συνεδρίου και της Οικονομικής και Κοινωνικής Επιτροπής.

Ωστόσο, η Επιτροπή χρειάστηκε να απορρίψει ορισμένες τροπολογίες· μεταξύ αυτών συμπεριλαμβάνονται ορισμένες τροπολογίες που αναφέρονται στον εσωτερικό ελεγκτή, είτε επειδή δεν συμμορφώνονται με τους κανόνες που διέπουν τις σχέσεις μεταξύ Θεσμικών Οργάνων ή με τον τρέχοντα Δημοσιονομικό Κανονισμό, είτε επειδή έρχονται σε αντίθεση με τη χρηστή δημοσιονομική διαχείριση, π.χ. σχετικά με το πώς πρέπει να αντιμετωπίζονται οι συγκρούσεις συμφερόντων.

Το άρθρο 139 του Δημοσιονομικού Κανονισμού προβλέπει ότι η Επιτροπή καθορίζει τους κανόνες εφαρμογής αφού έχει ζητήσει τη γνώμη του Κοινοβουλίου και του Συμβουλίου, και αφού έχουν εκδοθεί οι γνωμοδοτήσεις των λοιπών Θεσμικών Οργάνων. Αυτό έχει επιβεβαιωθεί με την γνωμοδότηση αριθ. 22/2001 της 23ης Φεβρουαρίου 2001 της νομικήςπηρεσίας του Κοινοβουλίου, σε συνάρτηση με την έκδοση του ψηφίσματος του Κοινοβουλίου σχετικά με την ενημέρωση του κανονισμού περί λεπτομερών κανόνων για την εφαρμογή του Δημοσιονομικού Κανονισμού. Αφού εξετάσει τη γνωμοδότηση των λοιπών Θεσμικών Οργάνων, η Επιτροπή εκδίδει την τελική μορφή του κανονισμού της. Δεν προβλέπεται να ζητηθεί εκ νέου η γνώμη των λοιπών Θεσμικών Οργάνων.

2. Το Κοινοβούλιο ενέκρινε μία τροπολογία με την οποία παρεμβάλλονται επτά άρθρα σχετικά με τον εσωτερικό ελεγκτή:

- Οι προτάσεις που αφορούσαν το άρθρο 43, παράγραφοι γ) έως ζ), ήταν ίδιες με τις διατάξεις του άρθρου 24 α) του Δημοσιονομικού Κανονισμού, και των άρθρων 36, 39, 40, 41 και 43 του κανονισμού που θεσπίζει τους κανόνες εφαρμογής. Το άρθρο 24α του Δημοσιονομικού Κανονισμού επεκτείνει ως τον εσωτερικό ελεγκτή τις διατάξεις που είναι εφαρμοστέες και εξακολουθούν να ισχύουν για τον δημοσιονομικό ελεγκτή, ιδίως όσον αφορά την ανεξαρτησία και τις εγγυήσεις των οποίων απολαμβάνει.

- Η επανάληψη των ήδηφισταμένων διατάξεων στο ίδιο τμήμα του κανονισμού, θα ήταν αντίθετη με τους κανόνες της χρηστής νομοθετικής τεχνικής. Αυτές οι διατάξεις, και ιδίως οι εγγυήσεις ανεξαρτησίας, είναι ωστόσο εφαρμοστέες για τον εσωτερικό ελεγκτή δυνάμει των αναφορών στο άρθρο 24α) του Δημοσιονομικού Κανονισμού.

- Εγγυήσεις προβλέπονται επίσης στον χάρτη τηςπηρεσίας εσωτερικού ελέγχου που εγκρίθηκε από την Επιτροπή στις 31 Οκτωβρίου 2000.

- Όσον αφορά τα καθήκοντα του εσωτερικού ελεγκτή, η αρχική πρόταση της Επιτροπής δεν περιλάμβανε καμμία αναφορά στην επαλήθευση της κανονικότητας των πράξεων, σε αντίθεση με όσα αναφέρονται στην ερώτηση. Επομένως, η Επιτροπή δεν έχει παραιτηθεί από τίποτα. Όσον αφορά τις λεπτομερείς ρυθμίσεις, τόσο η επιτροπή ελέγχου του προϋπολογισμού όσο και η ολομέλεια του Κοινοβουλίου, απέρριψαν τις τροπολογίες που αποσκοπούσαν στον καθορισμό ενός ελαχίστου ποσοστού ελέγχου.

- Η λεπτομερής περιγραφή των μεθόδων διενέργειας των εσωτερικών ελέγχων, δεν θα πρόσθετε τίποτα ως προς τους εφαρμοζόμενους διεθνείς επαγγελματικούς κανόνες, οι οποίοι επαρκούν ως εγγύηση της επαγγελματικής φύσης τηςπηρεσίας.

- Αντιθέτως, ο κανονισμός της Επιτροπής καλύπτει την ανάλυση της χρηστής χρηματοοικονομικής διαχείρισης, που είναι έννοια ευρύτερη από την ορθή διεξαγωγή της δημοσιονομικής διαχείρισης που αναφέρεται στην ερώτηση.

- Τέλος, η τροπολογία που πρότεινε την παρεμβολή ενός άρθρου 43β), δεν μπορούσε να γίνει αποδεκτή, δεδομένου ότι δεν συμμορφώνεται με το νέο άρθρο 24α) του Δημοσιονομικού Κανονισμού, στο οποίο δεν προβλέπεται διορισμόςπεξούσιων ελεγκτών.

3. Εν τούτοις, η Επιτροπή έχειιοθετήσει την ουσία της πλειονότητας των τροπολογιών του Κοινοβουλίου, και θα εξακολουθήσει να δίνει όλη την οφειλόμενη σημασία στη γνώμη του Κοινοβουλίου η οποία εκφράζεται με τις αποφάσεις του σχετικά με αυτούς τους κανόνες εφαρμογής.

(1) ΕΕ L 315 της 16.12.1993.

(2) ΕΕ L 228 της 24.8.2001.